Vieiros: Galiza Hoxe - O PP de Silleda nega a intención de presentar unha moción de censura\nA POLÍTICA LOCAL, CONDICIONADA POLA CAMPAÑA\nO portavoz popular, Fernández Vieitez, acusa á alcaldesa socialista de querer luxar a campaña electoral facéndose a vítima dunha posíbel conspiración.\nRedacción - 09:30 25/02/2009\n"Nunca pensei nunha moción de censura". Así de contundente se amosou para Vieiros o portavoz do Partido Popular de Silleda, Xosé Fernández Vieitez. "Quen sacou este tema foi a alcaldesa (PSdeG), que nos quixo acusar de atacar ao sistema democrático e querer invalidar a decisión dos cidadáns nas urnas, cousa que nós non fixemos nin faremos en absoluto".\nSen estabilidade de goberno\nAs últimas eleccións municipais, celebradas en 2007, depararon para Silleda un goberno socialista. Dos trece concelleiros disputados, o PSdeG acadou seis, o Partido Popular outros seis e o BNG un. Con todo, a lista socialista incorporaba a dous candidatos que anteriormente representaban un partido independente, o CIS, que decidiron integrarse na lista socialista. Porén, en novembro estes dous edís optaron por separárense do grupo de executivo, acto que escenificaron abandonando unha xunta de goberno. Dende ese momento a inestabilidade é unha constante que se reflicte na celebración de plenos e demais actos municipais, o que fai que a ameaza dunha moción de censura sexa unha realidade sempre presente na política local.\n"Non houbo ningún tipo de conversa, aínda"\nOs rumores disparáronse aínda máis logo de que nun mitin o portavoz popular, Xosé Fernández Vieitez, asegurase que tiña dereito a "levar a cabo diálogo con estas dúas persoas", en alusión aos edís do goberno que están apartados, Ofelia Rei e Xabier Cuíña. Con todo, agora aclara que esta frase non foi unha invitación á moción de censura: "dende o PP demostramos até o de agora paciencia e prudencia con respecto á situación política local e non é a nosa intención romper o goberno lexitimamente elixido".\nO edil popular asegura que non se iniciou ningún tipo de contacto con estes dous concelleiros, se ben non descarta mantelo "en canto se incorporen ao grupo mixto", segundo as súas propias declaracións. Neste sentido, Vieitez asegura que o seu interese será o de sumar forzas e tentará facelo con Rei e Cuíña "como tamén o fago co Bloque Nacionalista Galego", é dicir, "o obxectivo é que poidamos chegar a acordos puntuais para poder votar conxuntamente nos órganos de goberno do concello, como os plenos". Non obstante, insiste en que "a cuestión dunha moción de censura non se me pasou nin pola cabeza até o de agora", se ben non descarta que puidera darse "máis adiante porque" -di- "quen sabe o que pode pasar de aquí a un ano, por exemplo?".\nLuxar a campaña\nSobre os motivos polos que o dixomedíxome da moción de censura está a cobrar forza nos últimos días, Fernández Vieitez dirixe a súa mirada cara á alcaldesa, Paula Fernández (PSdeG): "a súa intención é a de ensuciar a campaña electoral, acusarnos a nós de querer rachar cun goberno lexitimamente elixido". "E unha cousa que non se sostén, porque se quixeramos manter conversas cos dous edís que abandonaron o goberno poderiamos telo feito xa", di o portavoz popular, "o caso é que á alcaldesa lle interesa facerse a vítima e compararse coa carrapuchiña vermella que está a ser perseguida, mais nós non temos interese ningún en converternos en lobos".\nNa mesma liña se manifestou a portavoz do BNG de Silleda, Carme Fidalgo, quen tamén ve na campaña electoral unha motivación para todos os movementos dos últimos días: "todo o mundo se quere anotar un tanto", di, "uns de vítimas e outros de vencedores".\nSilleda, na comarca do Deza, ten un goberno socialista


IGAPE - Formaci�n-Networking\nYou are in: Inicio Internacionalizaci�n Formaci�n-Networking Formaci�n-Networking\tCursos Igape-EOI Xesti�n Internacional da Empresa\nPreparar ao directivo ou traballador da empresa para elaborar e desenvolver o seu propio plan de internacionalización. Formar a especialistas en comercio exterior. Last Updated ( Tuesday, 29 January 2013 )\nExecutive program at Harvard\n11ª edición do Executive Program do 5 ao 8 de Maio de 2013 en The Harvard Faculty Club (Cambridge, Massachusetts- USA).\nUn dos principais obxetivos do 11º Encontro Empresarial Spain & USA que terá lugar en The Harvard Faculty Club (Cambridge, MA) do 5 ao 18 de Maio de 2013 é proporcionar aos empresarios participantes un entorno exclusivo para a posta en marcha dos plans estratéxicos nos dous mercados: SPAIN & USA. Ao longo das súas distintas edicións este Executive Program convertiuse nun privilexiado foro de empresarios; nun encontro anual de negocios para definir estratexias nos dous mercados, manter proveitosos contactos e analizar oportunidades empresariais nos dous países.\nCurso de especializaci�n en organismos multilaterais e licitaci�ns internacionais\nao alumno dun profundo coñecemento sobre os organismos multilaterais\ne a maneira de acceder ás oportunidades de negocio que os mesmos\nxeran en forma de contratos de obras, bens ou servizos.\n�FELLOWSHIP AND ASSOCIATES PROGRAM� do Banco Interamericano de Desarrollo. Novo!. Programa de capacitación e formación de especialistas en mercados multilaterais e de prestación de servizos en actividades de axuda ó desenvolvemento.\nDirixido a: xóvenes galegos que recentemente teñan finalizado un master ou unha licenciatura.\nObxectivo: Formación cualificada de xovenes galegos en organismos internacionais de desenvolvemento.\nM�ster en Comercio Internacional\nO Igape colabora coa Universidade de Vigo no seu Máster en Comercio Internacional, que inclúe clases maxistrais, talleres, conferencias e prácticas en empresas, entre outras.\nBolsas de promoci�n exterior\nSeminarios-Puntos de Encontro-Talleres Próximas convocatorias:\n- Punto de encontro coa plataforma empresarial de MARROCOS (Santiago de Compostela, 27, 30 e 31 de maio de 2013). [Programa e Inscrición] - APD. Xantar-coloquio con Rosa García, Presidenta de SIEMENS en España (Santiago de Compostela, 14 de maio de 2013) [Programa]\n- Punto de encontro coa plataforma empresarial de BRASIL (Santiago de Compostela, 20 a 23 de maio de 2013). [Programa e Inscrición]\n- Punto de encontro coa plataforma empresarial de Turquía, Rede\nEmpresarial Europea e Taller Export Networking TURQUÍA (Santiago de\nCompostela, 23 a 25 de Abril) [Inscrición] - Programa de posibilidades de comercialización e investimento en NOVA SCOTIA (Canadá). (Santiago 25 de Abril) [Programa e Inscrición] - Foro Oportunidades de Negocio con MÉXICO. (Santiago de Compostela, 5 de Abril de 2013) [Programa e inscrición] - Punto de encontro coa plataforma empresarial de Rusia, Rede Empresarial Europea e Taller Export Networking RUSIA (Santiago de Compostela, 15 a 18 de Abril) [Inscrición]\n- Encontro APD. 10 consellos para 2013 ( Santiago de Compostela, 19 de Marzo de 2013) [Programa e Inscrición]\n- Punto de encontro plataforma empresarial de Estados Unidos, Rede Empresarial Europea e Taller Export Networking USA (Santiago de Compostela, 18 a 21 de Marzo de 2013) [Inscrición] - Punto encontro plataforma empresarial ARXENTINA, Chile, Uruguai, Paraguai, Perú e a Rede Empresarial Europea (Santiago de Compostela, 4 a 7 de Marzo de 2013) [Inscrición]\n- Punto de encontro coa plataforma empresarial de FRANCIA (Santiago de Compostela, 18 a 21 Febreiro de 2013) [Inscrición] - Punto de encontro coa plataforma empresarial de REINO UNIDO (Santiago de Compostela, 4 a 7 Febreiro de 2013) [Inscrición]\n- Xornada "Os 7 pecados capitales da negociación con India" . (Vigo, 28 de Febreiro de 2013) [Programa e Inscrición]\n- Xornada "Financiación da Internacionalización". (Santiago de Compostela, 17 Xaneiro de 2013) [Programa] Last Updated ( Tuesday, 07 May 2013 )\nTalleres Internacionalizaci�n Igape-Universidade-Empresa\nTalleres con relatorios de expertos en internacionalización dirixidos a alumnos do master de comercio internacional dá Universidade de Vigo que se abren a profesionais en activo de empresas interesadas en internacionalización.


O Concello compromete co presidente da Federación Galega de Atletismo a homologación das pistas municipais da Granxa - O Porriño\nO Concello compromete co presidente da Federación Galega de Atletismo a homologación das pistas municipais da Granxa\nO Concello do Porriño iniciou os trámites ante a Real Federación Española de Atletismo para que envíe técnicos a fin de verificar e homologar as pistas de atletismo municipais da Granxa o que permitirá albergar competicións e validar marcas. “Polo tanto acadar a rendibilidade social, deportiva e económica dunha instalación que custou algo máis dun millón de euros, aportados polo Plan Concellos da Deputación”, manifestou David Alonso, concelleiro de Deportes quen considera que a homologación “vai ser unha gran noticia non só para O Porriño senón tamén para a contorna”.\nO concelleiro mantivo unha reunión con Isidoro Hornillos, presidente de la Federación Galega de Atletismo quen explicou que a homologación das pistas do Porriño pódese acadar a través da recente normativa aprobada pola RFEA que nun apartado recolle a validación a estes efectos das que se definen como “instalacións singulares”. Enténdense como tales calquera instalación de atletismo na que, sen poderse disputar todas as probas, si que sexa posible a celebración de xeito acorde a regulamento, dalgunhas ou da meirande parte”.\n“Precisamente neste suposto encaixan as pistas municipais da Granxa que permiten celebrar probas de velocidade e valas na pista de 60 metros; probas de velocidade, medio fondo e fondo na pista circular de 200 metros e, por outra parte, no módulo semicuberto, as probas técnicas de saltos de altura, pértega, lonxitude e triplo salto”, explicou David Alonso.\nPola súa parte, Hornillos manifestou “o interese da Federación de Atletismo en que o Concello acade o máis cedo posible esa homologación para que se aumente a dotación de pistas para competición nunha zona de gran tecido atlético como é o sur de Galicia e o norte de Portugal”.\n23/06/2021 in Deportes\nA Escola Municipal de Música abre a inscrición previa para novo alumnado, a partir do 1 de xullo\nOs irmáns Abalde afinaron a súa preparación no Porriño a piques de incorporarse coas súas respectivas seleccións


A perda da transmisión da lingua, a debate\nEste 4 de novembro, na sede do Consello da Cultura Galega, a vixésimo terceira edición dos Encontros para a Normalización Lingüística abordarán a creba da transmisión interxeracional, que todos os expertos e informes consideran un dos principais problemas que ameazan a pervivencia da lingua nun futuro inmediato.\nA primeira campaña pública en defensa da lingua xa apuntaba á creba da transmisión como un problema. (Foto: Nós Diario)\nManuel Xestoso 06:28 do 3 de novembro de 2021\nFoi no ano 1984 cando naceu “Fálalle galego”, aquela primeira campaña pública en defensa da lingua dun Goberno autonómico acabado de estrear. Xa daquela, o centro de atención focábase na necesidade de non romper a transmisión xeracional do idioma, que se percibía como un dos principais motivos de perda de falantes con que se enfrontaba o galego.\nO vindeiro 4 de novembro, a sede do Consello da Cultura Galega en Compostela acollerá a vixésimo terceira edición dos Encontros para a Normalización Lingüística. Baixo o lema "Desde o berce: a transmisión interxeracional da lingua galega", a xornada abordará a creba da transmisión interxeracional da lingua, que todos os expertos e informes sobre a situación do galego na sociedade actual seguen a considerar un problema de primeira magnitude.\nHai que lembrar que un recente traballo da Real Academia Galega, o Mapa sociolíngüístico escolar de Ames, chegaba á conclusión de que "o medio escolar non é amigábel para o galego", segundo resumía Henrique Monteagudo, coordinador do Seminario de Sociolingüística da RAG e responsábel da investigación.\nAo falar do efecto desgaleguizador da escola, os autores deste estudo advertían que tiñan en conta o que pasaba tanto dentro como fóra das aulas. “Nos centros educativos organízanse tamén actividades de lecer, deportivas, formativas complementarias... Sen restarlle a importancia que por suposto ten a regulación da lingua como elemento vehicular da docencia, cando se considera o papel que ten a escola en materia de prácticas, competencias e mesmo actitudes lingüísticas cómpre un enfoque global que teña en conta todas estas actividades que se ofertan fóra do currículo”, explicaba Monteagudo.\nPor outra banda, a última enquisa do Instituto Galego de Estatística sobre coñecemento e uso do galego mostraba que o galego resiste como lingua de uso de máis do 50% da poboación, pero que esa resiliencia apoiábase, fundamentalmente, nas persoas maiores de 50 anos.\nEntre os 30 e os 39 anos, a porcentaxe de poboación que aprendeu a falar galego na súa infancia é de só o 30,42%. Entre 15 e 29 anos a cifra e do 27, 82%. E entre os 5 e os 14 anos, esboróase até o 18,89%. A comezos de século, máis do 30% da cativada aprendera a dar as súas primeiras palabras na lingua do país.\nA Mesa pola Normalización Linguística mostrábase alarmada por estes datos, así como polo o incremento da ignorancia da lingua propia entre a xente moza, aínda que tamén manifestaba esperanza polos datos que "amosan a vontade dunha importante parte da poboación galega por manter o uso da súa lingua a pesar dos impedimentos".\nTres bloques para a análise\nAnte este panorama, os Encontros para a Normalización Lingüística pretenden "proporcionar e intercambiar información, reflexionar sobre os datos, difundir e compartir experiencias e recursos, e tentar achegar vías de solución ou propostas positivas" ante o que a organización sinala como "un problema grave, non único" da nosa lingua sobre o que "nas últimas décadas os datos indican que a situación é dramática".\nDesde o Centro de Documentación Sociolingüística da Galiza xa se publicaron unha serie de vídeos introdutorios aos temas que se van tratar na sesión presencial, de maneira que xa se poden consultar gravacións de diferentes persoas expertas que participarán nas distintas mesas de debate dos encontros.\nO programa inclúe a divulgación de datos que dean a coñecer experiencias levadas a cabo noutros territorios: os relatorios de Paula Kasares, da Universidade Pública de Navarra e Euskarabidea-Instituto Navarro do Euskera; de Xaquín Loredo, do Seminario de Sociolingüística da Real Academia Galega; e do investigador Anik Nandi, da Universidade de Leiden (Países Baixos) xirarán sobre estas accións.\nTamén presentar unha visión diferente da crianza que se relacione con espazos e tempos particulares forma parte do programa. Neste bloque, as xornadas achegaranse á experiencia de persoas cunha elevada consciencia da importancia de criar a cativada na nosa lingua. Baixo o título “Escola en galego...escola aberta” falarán Fernando Lacaci, da Confederación de Anpas Galegas; Cristina Llinares, da Galiña Azul; Lorena Pita e Cristina Rodríguez, de Aulas Galegas; e Marta Santos e Joana Santos, do Proxecto Semente.\nO terceiro dos bloques relacionase cos espazos e propostas de lecer para a mocidade. Esta sesión tenta ofrecer información e debater sobre o que fan as e os cativos no tempo de lecer, sobre o que demandan as familias e sobre o que ofertan as administracións e as empresas.\nParticipan nesta sesión María Campos e Carlos Yus, de Migallas Teatro; Nerea Couselo de Xandobela; Marcos Maceira da Mesa pola Normalización Lingüística que falará da Iniciativa Xabarín, e tamén Marcelo Rodríguez, de Faia, Educación Ambiental.\nO Plan da Xunta avoga por prestar atención aos neofalantes\nA Secretaría Xeral de Política Lingüística creou un Plan de dinamización da lingua galega na mocidade 2019-2022 dirixido a mozas e mozos de entre 14 e 30 anos e que mencionaba a importancia de "pór especial atención nos neofalantes de galego, habitualmente mozos e mozas urbanos ou vilegos".\nEn todo caso, o plan foi criticado pola oposición nos últimos meses por carecer dun proxecto de avaliación dos resultados e por non adaptarse ás novas circunstancias estabelecidas pola pandemia de Covid-19 que "sen dúbida ten que afectar á súa implantación".\nlingua galega ccg transmisión Normalización Lingüística


Ciclaspontes :: Os amigos do alleo levaron a máquina do compañeiro Oscar\nOs amigos do alleo levaron a máquina do compañeiro Oscar\nPublicado: Vie Abr 18, 2008 4:40 pm Asunto: Os amigos do alleo levaron a máquina do compañeiro Oscar\nOutra vez que se repite a mesma historia; parece que As Pontes é un lugar tranquilo en xeral, pero de vez en cando os amigos do alleo e persoas indeseables recórdannos que hai que andar con coidado.\nNeste caso, a máquina roubada é propiedade do compañeiro Oscar Carballo. Foi roubada onte (noite do mércores ó xoves) nun garaxe deste pobo. Si alguen ten noticias do seu paradeiro, ou algunha sospeita, pódenos avisar a través do foro ou por mail a:\nDesexámoslle sorte a Oscar na búsqueda, oxalá apareza esa máquina e poda volver a pedalear con nos pronto.\n- Color negro/letras en gris\n- horquilla suntour\n- Cambio dianteiro e traseiro shimano deore\n- Frenos de disco dianteiros e traseiros\n- Cubiertas michelín\nPublicado: Vie Abr 18, 2008 5:02 pm Asunto:\nPublicado: Vie Abr 18, 2008 7:37 pm Asunto:\nPuxen un post en foromtb. A ver si hai suerte. Moita rabia dan estas cousas!!!\nPublicado: Vie Abr 18, 2008 8:34 pm Asunto:\n¡¡¡ Sinto moito !!!\nPola miña parte axudarei o que poida , puxen informacion nos seguintes foros:\nE por suposto no noso foro\n¡¡¡ MOITA SORTE !!!\nPublicado: Vie Abr 18, 2008 9:15 pm Asunto:\nPublicado: Sab Abr 19, 2008 8:26 pm Asunto:\nEngadido tamén como anuncio global nos foros de www.aspontes.naRRede.com.. a ver si hai sorte... cago en to...\nPublicado: Mar May 13, 2008 10:50 am Asunto:\nPois de momento non hai ningunha noticia sobre o paradeiro desta máquina e xa pasou un mes. De todos xeitos, hai que manter a esperanza que igual en calquer momento aparece, si alguen ten algunha información xa sabe, que nolo faga chegar.


A Fraga da Marronda é un exemplo excepcional de bosque autóctono galego que ocupa unha extensión de 611 Ha. entre as aldeas da Braña, Fórneas, Mendreiras, O Real e Martín. Nunha zona de media montaña, con valores altitudinais comprendidos entre os 450 e 925 m. medra esta vigorosa e atractiva masa natural que destaca pola elevada variedade de especies vexetais e animais que nela habitan.\nIncluida na ¿Rede Natura 2000¿, a Marronda ten como principal singularidade a de constituir unha parte do límite sur occidental da faia en Europa, erexíndose coma unha das máis importantes reservas de esta árbore na parte sur occidental do vello continente.\nMáis de cento setenta especies de árbores e arbustos conviven en A Marronda. Son protagonistas da diversidade vexetal as faias, os castiñeiros, os carballos, as abeleiras, os acervos, as cancereixos, os salgueiros, os sanguiños, as hedras, os toxos, as xestas, os fentos, os arandos, as silvas, os líquens, os mofos, etc.\nEntre os representantes da variedade faunística figuran o xabarín, o corzo, o raposo, a xineta, a donicela, o esquío, o azor, o gabián, a aguia caudal, o corvo, a perdiz, o cuco, a bubela, o morcego, o porco espiño, as formigas, os vagalumes, as lesmas ou os vermes e ácaros do solo forestal.\nEsta impresionante fraga é ademais un tesouro paisaxístico e visual que nos regala estampas cambiantes coas estacións. Mentres o verde intenso da clorofila das follas domina todo na primavera e no verán, o amarelo da capa subyacente de pigmentos aparece ó descuberto no outono e o frío penetra nas pólas núas no inverno que amencen brancas cando a neve acada estas latitudes.\nEn Baleira o turismo verde e o deporte van íntimamente unidos. Aquí pode practicarse o rafting, a escalada, o ciclismo e o sendeirismo entre outros. Podemos disfrutar desta fraga realizando a ¿Ruta da Marronda- Alto Eo¿, que atravesa esta impresionante masa arbórea, outra forma de observar esta fraga é desde a carretera local LU-750, aquí a Fraga precipítase vertical sobre a estrada que transcurre ó longo do río Martín, nun val encaixado e estreito que resulta espectacular de xeito especial cando o sol comenza a esconderse despois de media tarde.


Enredate Vigo: ¡Que non que non represéntannos!\n¡Que non que non represéntannos!\n¡ Isto e o que hai !..nolo din por activa e por pasiva,que os recortes teñen que facerse dá maneira que eles din,que non hai alternativa posible que temos todos que achegar algo dos nosos dereitos para sair desta crise inventada por eles.Queren ternos sometidos mediante os continuos mensaxes apocalipticos do medo por todolos medios de comunicación que estan o seu servizo que por certo son todos,que nos resignemos polo que nos ven encima,que nos quedemos en casa os que teñamos casa,e os que teñamos traballo darlle grazas o capital de ter emprego e ser tan condescendente con nos...todo isto e unha falacia,unha mentira de magnitude sen parangón na historia dá humanidade.\n"Hai un asasino en serie que mata a milleiros de persoas e dinos que os culpable son os asasinados" isto e o que nos queren facer crer,eu negome a creelos e mais eu desprézovos danme noxo escoitalos e cada vez que falan entranme mais gañas de loitar contra o sistema que teñen tambén deseñado e implantado.\nHai os que din que a única solución e esperar 4 anos e escoller a outro goberno e eu respondolles que iso non e a democracia,se só contan comigo cada 4 anos entón eu loitarei o marxen deles...\n¡Que non que non represéntannos! cada vez as persoas ou temos mais craro.\nEu penso que falta mais compromiso de loita dunha gran maioria acomodada dá sociedade que sempre tivo todo feito e non seu ADN non existen as verbas loita,compromiso e solidaridade,por unha educación familiar baseada só non consumo e no benestar e por un sistema que os converteu en seres individualizados sen a mais minima aceno de compañeirismo e sentimentos cara a os seus semellantes.\nFaise unha folga xeral e non vale,fanse as manifestacions do 15 M e tampouco,todas son campañas de descredito cara a calqueira movimento social que intenta mostrar outro camiño diferente o que temos.\nO noso inimigo e poderoso,enorme e cunha forza desproporcionada pero faltalle o que nos sobra a moitos de nos "corazón"por iso compañeiros a resignación e o servilismo e para outros que caeran polo seu propio peso.\n¡ Ata a vitoria sempre !\nPublicado por Enrédate en 17:23\nEnredate Amnistia Internacional 4\nEnredate Amnistia Internacional 3


Dende 61 ata 66 de 156 elementos\n<< Anterior 1 ... 3 4 5 6 7 8 9 10 1112 13 14 15 16 17 18 19 ... 26 Seguinte >>\nComida Polbo con cugumelos\nXoan Mariño - 20/04/2019\nPrezados socios e socias de Terra de Outes: O próximo sábado 20 de abril, no noso local social do lugar de Outes, a nosa Asociación organiza unha comida (pulpo con cogomelos) para celebrar a saída da revista nº 46 de Terra de Outes. Se desexades acudir debedes apuntarvos neste enderezo electrónico ou no teléfono 634416574 antes das 10 da noite do xoves, 11, indicando se ides asistir con algún acompañante. O precio por persoa vai estar en torno aos 15 € (menores de 18 a metade e menores de 14, 5 €). Se alguén non pode acudir á comida, pero lle interesa asistir á presentación da revista, esta farase na sobremesa (5 da tarde aproximadamente) e todos/as que acudades a ela, estades invitados/as a tomar un café con nós. En todo caso recibide un afectuoso saúdo. Xoán X. Mariño\nXoan Mariño - 14/04/2019\nO próximo domingo, 14 de abril a comisión pola recuperación da memoria histórica do Barbanza vai realizar unha OFRENDA FLORAL na memoria das vítimas do franquismo.\nSe estades interesados en asistir, o acto vai ter lugar ás 12.00 no Monumento ás Voces Silenciadas que esta comisión erguiu o ano pasado no Confurco (Lousame).\nPresentación dos libros respectivos de Chis Oliveira, Amada Traba, Inma López e Carme Adán\nXoan Mariño - 09/03/2019\nEn arquivo adxunto remitimos INVITACIÓN para a presentación dos libros respectivos de Chis Oliveira, Amada Traba, Inma López e Carme Adán que terá lugar o o próximio sábado na Casa da Cultura.\nAo remate tomaremos uns viños e uns resfrecos na cafetería.\nXoan Mariño - 02/03/2019\nPrezado/as socio/as de Terra de Outes:\nComo todos os anos, ao comezo do Entroido, a ACC Terra de Outes celebra unha lacoada, para todos os socios/as, á cal están tamén invitados os familiares e amigos/as dos que calquera socio/a desexe vir acompañado, coa condición de apuntarse para a mesma con catro días de antelación, para saber coa maior exactitude posible a cantidade de carne que vai ser necesario desalar.\nA lacoada vai ter lugar o sábado 2 de marzo ás 21 horas nun restaurante de Outes aínda por determinar, pero cómpre que confirmes a túa asistencia –e nos digas se vas traer acompañante/s– antes das 21 h. do martes 26 de febrero, no teléfono 634 416 574 ou no enderezo electrónico terradeoutes@gmail.com.\nPresidente da A. C.-C. TERRA DE OUTES\nOutes, 14 de febreiro de 2019\nExposición de fotopoemas\nXoan Mariño - 22/02/2019\nO venres 22 de febeiro ás 8.30 da tarde a nosa Asociación inaugura na Casa da Cultura da Serra unha exposición de fotopoemas do noso socio Manuel López, que se poderá visitar ata o 8 de marzo; no acto intervirán Manuel do Río, profesor do IES Virxe do Mar e mailo propio autor. Ao remate do acto tomaremos na cafetería da Casa da Cultura un viño e uns pinchos co poeta, para o cal vos remito un convite a todos/as en arquivo adxunto.


O sector da lousa coñece as novidades da futura Lei de reactivación económica de Galicia – k08.es\nA directora xeral de Planificación Enerxética, durante a reunión.\nNeste xoves 14 de xaneiro a directora xeral de Planificación Enerxética e Recursos Naturais, Paula Uría, celebraba unha reunión telemática con representantes do sector mineiro galego para avaliar as novidades que vai supoñer a futura Lei de reactivación económica de Galicia.\nNo encontro participaban representantes do Clúster da Pizarra de Galicia, de Arigal, do Clúster do Granito, do Colexio Oficial de Geólogos de Galicia, das asociacións de Balnearios de Galicia e da provincial de graniteiros de Ourense, da Escola de Enxeñaría de Minas e Enerxía da Universidade de Vigo, da Cámara Mineira, dos Colexios Oficiais de Ingenieros de Minas Noroeste e de Enxeñeiros técnicos e grados en minas e enerxía de Galicia.\nNo seu decurso expoñíanse os obxectivos da futura lei que o sector acolle como unha iniciativa positiva para o desenvolvemento da actividade mineira na Comunidade. A directora xeral explicaba que esta normativa ten como principal obxectivo “converter á nosa Comunidade nun bo lugar para investir, a través dunha tramitación administrativa máis áxil que, á vez, achegue as máximas garantías xurídicas, urbanísticas e medioambientais”.\nEstímase que o prazo de tramitación dun proxecto se reducirá nun terzo do tempo actual. Deste xeito, “acádase o obxectivo de ser unha administración máis áxil, moderna e que responde mellor aos retos que se enfronta Galicia”, segundo Economía.\nFonte da nova: O sil\n← Mellor se son de louxa\nO sector mineiro e a Xunta abordan a elaboración da Estratexia Galega de Minaría Sustentable →


As crebas » 2012 » Xuño\nXuñ 29 2012\nPublished by Miro Villar under Narrativa\nPublished by Miro Villar under Antoloxías,Arte,Poesía\nComentarios desactivados en Poemas (XLIII): «Haiku», de Patricia Donegan\nXuñ 27 2012\nPublished by Miro Villar under Arte,Fotografía,Historia,Poesía,Roteiros\nMont-Saint-Michel é un lugar fascinante, malia que na miña única estadía non me deixase un magnífico recordo pois, coma din por Fisterra, había xente coma area. Subir e baixar aquelas encostas ateigadísimas nun día de agosto fíxose eterno, coma unha pregaria.\nHeille dar outra oportunidade este verán na viaxe que faremos co Seminario de Estudos Comarcais da Costa da Morte (Semescom) e, mais cadra polas mesmas datas e non sei eu.\nA edición de onte do xornal Le Monde sinalaba que o Mont-Saint-Michel puido manter o seu rótulo de “Patrimonio Mundial da UNESCO“. A nova dá conta de que a ameaza de poñer o Mont Saint Michel na listaxe do Patrimonio Mundial en Perigo da UNESCO (en cuxa páxina podemos gozar dunha espléndida galería de imaxes do lugar) foi levantada este martes 26 de xuño. Francesco Bandarin, director de Cultura da UNESCO, sinalou que foi seleccionado un proxecto que contempla unha zona de protección prohibindo turbinas eólicas a unha distancia de 40 km por 20 km [en torno á baía], para evitar a contaminación visual. Alén diso, tamén recomenda outras medidas que teñen a ver coa pasarela de acceso desde a costa, pois a a paraxe fica moi dentro do mar coa suba das mareas.\nNós estivemos por aló en horas de devalo e daquela experiencia persoal e visual naceron tres dos haikus que se inclúen no meu poemario aínda inédito Breizh.\ncon areas nos ollos.\nNon hai perdón.\nda abadía en silencio.\nComentarios desactivados en Mont-Saint-Michel liberado das turbinas eólicas pola Unesco\nComentarios desactivados en Chega o primeiro aniversario destas crebas, mañá, 28 de xuño\nPublished by Miro Villar under Arte,Exposicións,Fotografía,Poesía\nComentarios desactivados en «Navegacións poéticas» para a pintura de Nolo Suárez\nPublished by Miro Villar under Arte,Banda deseñada,Contos\nComentarios desactivados en Sen esquecermos as bibliotecas no caloroso verán\nXuñ 25 2012\nPublished by Miro Villar under Narrativa,Poesía,Recensións\nUn dos alicerces da Fundación López Abente, da que fago parte, é a publicación (ou reedición na maioría dos casos) da obra literaria de Gonzalo López Abente. A última entrega foi o volume A narrativa mariña, en edición literaria do profesor muxián Suso Sambade e que se inclúe na prestixiosa colección Biblioteca das Letras Galegas de Edicións Xerais. Xa falamos aquí e acolá da súa presentación e tamén demos conta das primeiras lecturas críticas. Desta volta recollemos dúas recensións, a primeira escribiuna a poeta Rosalía Fernández Rial para o dixital compásdacosta e a segunda é da autoría do profesor de Filosofía e crítico Francisco Martínez Bouzas e pódese ler no seu blogue novenoites. Polo seu interese reproducimos nesta bitácora os dous textos:\nRecensión crítica de A narrativa mariña, Rosalía Fernández Rial\nO último exemplar da BIBLIOTECA DE AUTORES GALEGOS, A narrativa mariña (2012), pronúnciase con acento muxián. Non só polos trazos dialectais da prosa abentiana, senón tamén pola procedencia orixinal do seu editor, Suso Sambade. E é esa circunstancia a que explica, en gran medida, a cantidade de datos inéditos que contén a biografía de don Gonzalo trazada ao comezo do libro (9-22); un preludio con rumor atlántico, o murmurio das vilas costeiras que contan a historia dun pobo, aínda en branco e negro. Desde os “modernos” anos 20 ata o loito franquista, cun leitmotiv constante de compromiso galeguista por parte de López Abente.\nEn efecto, esa ideoloxía e a consecuente escolla lingüística levarán ao autor muxián a unirse ás Irmandades da Fala desde o momento da súa fundación, como recolle Sambade Soneira (14). De aí que o seguinte apartado aluda ao estado da literatura galega na época da xeración citada (23-25), coa súa teimuda vontade de renovación. Tras ese marco de voces harmónicas co Modernismo americano, tanto en estilo como na temática urbana, ábrense os puntos centrais; “a prosa de Gonzalo López Abente” (27-31) e o estudo filolóxico de cada noveliña (33-43). Ambas seccións co valor común de situar a narrativa de GLA no lugar que merece; un posto privilexiado, segundo testemuña o editor. Tanto é así, que Sambade acaba por emprazala á altura da de Risco, Castelao ou Pedrayo (27). Nese senso, tras ler a introdución de A narrativa mariña, quédanos claro que López Abente foi precursor entre os pioneiros, chegando a adiantarse ao afán innovador das Irmandades. E ese recoñecemento é un dos logros principais desta edición, pois resulta unha labor crítica imprescindible, á que xa se adiantou admirablemente Miro Villar (1995 e 2011) no eido da poesía pero que aínda tiña unha débeda importante no campo da narrativa.\nPor outra banda, os comentarios ás noveliñas (33-43) refiren a súa orixe, argumento e análise, dun modo coidado e preciso; áxil e ameno. Como se editor e autor conversasen con prosodia muxiá, mentres contemplan o mar da península que comparten, “brandamente deitada no medio da ribeira” (como escribiría don Gonzalo en Nemancos, citado en Miro Villar, 1995: 71).\nQuizais por iso sexan tan acertados os apartados seguintes, concernentes á “lingua”, na época das Irmandades (45-46) e no estilo de López Abente (47-48). Unha estrutura idéntica á análise literaria, que vai do contexto xeral ao concreto, coa determinación de contidos tan pertinentes como os castelanismos e os anhelos diferencialistas que conducen a popularismos e hiperenxebrismos ou xiros dialectais. Primeiro a nivel xeracional e logo no caso específico do escritor en cuestión. E baseándose en aspectos como os referidos, selecciónanse os criterios de edición, dos que se dá conta no punto que vai a continuación (49-50). Estes optan por un camiño intermedio, conservación de castelanismos, certa depuración de hiperenxebrismos, vulgarismos e arcaísmos e respecto de dialectalismos costeiros. Tamén se explica, no mesmo punto, a elección do título e as razóns polas que se incluíu o apéndice coa obra O escándalo (que, en principio, non ten unha relación estreita cos demais textos publicados).\nFinalmente, compéndiase a bibliografía do autor (51-52) e a empregada na edición crítica (53-54). Xusto antes das noveliñas completas, cuxas anotacións se cinguen –sobre todo- a aclaracións de carácter lingüístico, a pesar de que se ven complementadas por un último glosario (239-242) que pecha o estudo. Todos eses apuntamentos presentan unha linguaxe accesible, que –como o resto de seccións- fan do volume un libro apto para calquera tipo de público. O especializado atopará, entre os apartados primeiros, datos descoñecidos ata o de agora e interesantes reflexións filolóxicas sobre a obra de López Abente e aqueles receptores que pretendan gozar da lectura poderán partir dunhas coordenadas iniciais que lle axudarán a comprender mellor a obra de don Gonzalo.\nEn conclusión, recomendo, con entusiasmo oceánico e orgullo muxián, a última publicación da BIBLIOTECA DAS LETRAS GALEGAS; unha edición rigorosa, agradable e necesaria, repleta de horizontes literarios e letras mariñas. Para internarse no universo abentiano entre os tombos de vida que as indagacións de Suso Sambade nos ofrecen. Sempre co cantar fonético da nosa lingua náutica…\nSAMBADE SONEIRA, S. (ed.), Gonzalo López Abente, A narrativa mariña, Vigo, Biblioteca das letras galegas, Xerais, 2012.\nVILLAR, Miro (ed.), Gonzalo López Abente, Antoloxía poética, A Coruña, Espiral Maior, 1995.\nVILLAR, Miro (ed.), Gonzalo López Abente, Bretemada, Santiago de Compostela, Colección Rescate, Alvarellos editora, 2011.\nComentarios desactivados en A narrativa mariña, de Gonzalo López Abente (edición de Suso Sambade). Dúas recensións\nXuñ 20 2012\nXuñ 17 2012\nA pasada semana lembramos nesta anotación que a paisaxe de Corcoesto (Cabana de Bergantiños) está ameazada pola explotación dunha mina de ouro a ceo aberto. E falamos dunha plataforma ambientalista artellada contra esta desfeita, cuxa iniciativa aínda se pode asinar neste actuable.\nHoxe facemos chegar o noso agradecemento e parabenizamos ao escritor Eduardo Galeano porque na súa recente estadía no noso País tivo a ben amosar a solidariedade coa devandita solicitude de paralización da explotación mineira. Velaí o testemuño gráfico, vía Miguel Pardo de prazapública.\nPublished by Miro Villar under Encontros,Estudos literarios,Historia,Narrativa,Roteiros,Tradicións,Versións ou traducións\n(Primeira edición do Ulysses de James Joyce. Fotografía de David Sillitoe para The Guardian)\nMáis unha vez, onte, 16 de xuño, as rúas de Dublín acolleron os actos centrais da conmemoración do «Bloomsday» que chegan xa ao seu 108 aniversario e que tamén se celebra noutras localidades irlandesas e do mundo (por comunidades académicas ou lectoras e lectores devotos da obra). E nós sentimos envexa de que nun país de moita cervexa e moito football tamén teñan moito suceso as festas literarias coma esta que lembra o día no que Leopold Bloom, personaxe protagónico da novela Ulysses (1922) de James Joyce (1882-1941) anda á vaiche boa polas rúas da capital irlandesa.\nNa edición de hoxe do Irish Times sinalan que as celebracións dublinesas deste ano contaron coa presenza do presidente irlandés, o poeta Michael Higgins (de quen xa se falou nesta bitácora). No seu discurso considerou a Joyce un dos escritores máis importantes da República de Irlanda, ao tempo que sinalou como o seu Ulysses revolucionou a escrita literaria ao incorporar un novo estilo narrativo no xénero da novela, xa que obrigou ao lector a facer parte activa e non un sinxelo observador pasivo da historia.\n(Por certo, unha anotación á marxe, algunhas axencias de viaxes organizan o seu particular «Bloomsday» noutras épocas do ano, coma esta en español).\nAs pegadas de James Joyce na nosa literatura foron estudadas neste artigo por Antonio Raúl de Toro Santos. Porén, é ben lembrarmos máis unha vez que o noso idioma foi, despois do francés, a segunda lingua do mundo en traducir fragmentos do Ulysses de Joyce e a primeira lingua peninsular, antes mesmo que o castelán ou o português. Foi don Ramón Otero Pedrayo, quen en 1926, publicou «Ulysses, anacos da soadísima novela de James Joyce, postos en galego do texto inglés», A Coruña: Nós. Boletín Mensual da Cultura Galega, 32. 3-11.\nHai unha edición recente (2003) na colección Illa Nova da Editorial Galaxia, co título Fragmentos de Ulises, 1926 e un estudo introdutorio de Carlos Acevedo.\nA intrahistoria dese episodio da nosa literatura está moi ben recollida polo escritor e xornalista Camilo Franco neste artigo en La Voz de Galicia e do que reproducimos agora uns parágrafos significativos:\n«A galega foi a primeira lingua peninsular en recibir a Joyce, pero foi despois do francés, a segunda do mundo en asumir os fragmentos do Ulysses. Catro anos separan a primeira edición da novela da aparición na revista Nós dos anacos de dous dos seus capítulos. Esta prontitude débese, en parte, ó interese que Joyce e a súa escrita suscitou na Xeración Nós, fundamentalmente en Vicente Risco e Otero Pedrayo. Un interese polo carácter anovador da súa literatura, polo xeito con que rachaba as tradicións literarias e, non menos importante, pola atención que prestaba á cultura irlandesa, o que supuña que un sistema minorizado podía enfrontarse a un sistema cultural moito máis amplo e forte, como era o caso do británico.\nEn 1922, James Joyce consigue publicar en París, na editorial de Sylvia Beach, o Ulysses. Dous anos despois, en 1924, aparecen algúns fragmentos traducidos ó francés, en publicacións da época e, posiblemente, con esas páxinas chegan a Galicia as primeiras noticias da novela.\nFoi Vicente Risco quen primeiro chamou a atención sobre Joyce e a súa obra na mesma revista Nós. O escritor galego rexeita o anticatolicismo do irlandés, aprecia o seu irlandesismo e tenta sintetizar a novela explicando que non ten comezo nin final e que conta un día na vida dun home desde que se ergue ata que se deita.\nComo nun traballo acordado, foi Otero Pedrayo quen acometeu a tradución de varios anacos dos episodios titulados Ithaca e Cyclops dun xeito decidido e voluntarioso, pero non científico desde o punto de vista lingüístico e mesmo literario, excluíndo algunhas pasaxes que para os autores e lectores de Nós poderían resultar excesivamente atrevidas naquela altura do século XX».\nComentarios desactivados en Onte, 16 de xuño, Dublín acolleu os actos do «Bloomsday»


O abastecemento e o saneamento do rural podería pagarse cos 500.000 € anuais do Plan Único da Deputación - Novas - Comarca de Lugo - BNG - Bloque Nacionalista Galego\nPARA O BNG “ESTE ASUNTO NO SE DEBE UTILIZAR COMO ARMA DE ENFRONTAMENTO ENTRE CONCELLO E XUNTA POR QUE O IMPORTANTE É DAR O SERVIZO”\nDirector 30 xan. 2018 - 14:21\ndo da é deputación anuais plan\nLugo, 30 de xaneiro 2018. O voceiro do BNG no concello de Lugo, Rubén Arroxo, lamentou que o goberno socialista de Lugo non se poña a traballar para levar o abastecemento e o saneamento ás parroquias do rural. Para o BNG “este asunto no se debe utilizar como arma de enfrontamento entre Concello e Xunta por que o importante é dar o servizo”. Arroxo lembrou que o BNG, tanto na Deputación como no Concello, “apostou por que os fondos do Plan Único que recibe o concello de Lugo do ente provincial, uns 500.000 € anuais, se destinaran a un programa plurianual para levar o abastecemento e o saneamento ás parroquias”. “A Xunta debe contribuír pero o concello dispón de fondos que veñen da Deputación e non se está facendo nada” dixo Arroxo.\nArroxo lembrou que “foi o PSOE único grupo que votou en contra da iniciativa do BNG de usar os fondos da Deputación para este fin que se aprobou no pleno de abril de 2017 co apoio do resto dos grupos da corporación”. “Agardamos que o goberno municipal do PSOE se poña a traballar polo ben das veciñas e veciños de Lugo e non buscando réditos preelectorais na confrontación coa Xunta do PP como parece que é o que está a facer co tema do abastecemento e saneamento do rural” dixo Arroxo.\nNo Pleno de abril de 2017 aprobarase no pleno a iniciativa do BNG-AA para iniciar a instalación dunha rede de abastecemento no rural cos fondos procedentes do Plan Único da Deputación. Arroxo explicou que se trataría dun Plan Plurianual no que se irían destinando os fondos procedentes do organismo provincial a crear unha rede de abastecemento no rural. O voceiro do BNG-AA dixo que “estes fondos poderíanse ampliar cos fondos da Xunta e con parte dos remanentes que ano tras ano xenera este concello pola incompetencia do goberno municipal que é incapaz de executar todo o orzamento”.


Sobre nós « A Casa de Ana\nA Casa de Ana é un restaurante de cociña tradicional, emprazado na parroquia pontevedresa de Salcedo (a aproximadamente 2 km. do centro da cidade), que abriu as súas portas no ano 2000 e que contou dende o comezo con dous atractivos claros e recoñecibles: a gastronomía de calidade a prezos competitivos e a beleza da casa de labranza restaurada que o alberga.\nIsto último ten historia.\nTres anos antes da data de apertura, o recinto atopábase en estado ruinoso. Logo de ter sido unha das casas máis prósperas da parroquia a comezos de século e de ter dado traballo a moitos xornaleiros nesa época, sufriu unha decadencia que a levou ao abandono. Foi entón, en 1997, cando os propietarios, Ana e Dámaso, emprenderon o labor de rehabilitación; sen máis medios económicos de partida que un subsidio de desemprego dela e a pequena marxe de beneficios das clases de idiomas del comezaron unha obra para a que calquera ao que lle preguntasen estimaba un orzamento millonario. Como non podían optar ao pago, asumiron a tarefa en primeira persoa, baixo a supervisión dun obreiro profesional e coa colaboración desinteresada de varios veciños (conste aquí a nosa infinita gratitude a Antonio e Josefa), e lentamente, a medida que a economía familiar o permitía e sempre cos pés na terra, a obra saíu adiante. Moitos dos que coñeceron despois o restaurante puideron corroborar o exitoso do resultado e amosar o seu recoñecemento aos responsables.\nEste relato figura aquí para axudar a comprender cal é o espirito dos que traballamos na Casa: ilusión e esforzo. Por iso agora, nun presente difícil, ao percibirmos que o culinario non é reclamo suficiente, pretendemos desenvolver propostas renovadoras que, fronte a un modelo caduco, abunden en valores imperecedoiros tales como a cooperación, a defensa da cultura, a ecoloxía ou a formación integral das persoas. Planeamos cultivar unha horta ecolóxica, organizar obradoiros e espectáculos culturais, expoñer artesanía… En síntese, queremos apostar polo traballo autoxestionado e creativo e concentrar moitos intereses nun só espazo que se poida cualificar de humanístico.\nDe cada paso que deamos (de cada evento, cada pequena inauguración, cada reforma) achegarémosche toda a información e a documentación gráfica posibles. A nosa intención é que te volvas partícipe: podes, dende facernos suxerencias, as cales acolleremos con toda gratitude, ata poñerte en contacto connosco para que esa actividade ou evento teu propio que non tes onde organizar poida ser levado a cabo. Nós chamámoslle aquí “A Casa”, con maiúscula, porque dentro cabemos moitos.\nVémonos axiña, onde sempre.


Redúcese á metade a incidencia acumulada da covid en Viveiro | Noticias de Galicia | CRTVG\nPublicado o 02/02/2021 14:42\nFoi a mediados de xaneiro cando os datos da covid en Viveiro facían saltar as alarmas. Comezaron a aplicar alí as medidas máis duras e as restricións xa están a achegar un importante descenso nos casos.\n"Dende que cortaron si se nota bastante melloría. Si que se nota e vai baixando, había que facer algo porque se non a xente nunca se conforma". "Vai algo mellor, pero hai que ter paciencia". "Si, din que baixa, que se vai notando algo. Falta fai, que levamos moitos días e xa necesitamos un respiro".\nEn só quince días a incidencia acumulada pasou de superar os 1.600 casos por cada 100.000 habitantes a reducirse á metade.\n"Ves nos comercios que hai pouca xente, se teñen que esperar xa saben que hai que quedar na porta e a verdade é que o levan ben".\nMelloran os datos no concello máis grande da Mariña, pero cómpre non baixar a garda.\n"Penso que non hai que confiarse pero eu non saio da casa". "Hai que aguantar un pouco máis o que se poida e saír adiante, se non non damos saído".\nOs veciños teñen claro que hai que seguir cumprindo as restricións.\n"Se nos confiamos volvemos encerrarnos nas casas e iso non o debemos facer, hai que coidarse e andar con sentidiño".\nToca seguir loitando para reducir os contaxios e que os datos sigan achegando bos resultados.\nFatiga, dor ou perdas de memoria: síntomas da covid que persisten meses despois da infección


Limpeza e Residuos\nO contedor de tapa marrón chega a Vigo\nPara poder abrilo hai que empregar a Tarxeta PassVigo\nEstán destinados ao depósito de aqueles restos que se producen na preparación das comidas, crudas ou cociñadas e calquera sobras das mesmas.\nE moi importante que os restos se depositen sen ningún tipo de envase, en bolsas biodegradables.\nO obxectivo é transformar os restos orgánicos en compost.\nChegan a Vigo os contedores de tapas marróns. Estes contedores teñen por obxecto o depósito de aqueles restos que se producen na preparación das comidas, crudas ou cociñadas e calquera sobras das mesmas como: cáscaras de ovo, peladuras de patacas e froitas, borras do café, restos de infusións, etc. Tamén admiten tapóns de cortiza ou pequenos restos vexetais.\nO obxectivo é dar unha segunda vida a ese tipo de residuos, obtendo un abono natural de calidade que se poida utilizar tanto para a agricultura como para a xardinería.\nNon poderán usarse, polo tanto, para depositar desperdicios como os restos de varrer, cinza ou cabichas, cueiros, compresas ou outros produtos hixiénicos, excrementos dos animais de compañía como cans ou gatos. Todos estes residuos deberán depositalos no colector de lixo de sempre (fracción resto).\nUnha das principais novidades deste contedor, do que se instalarán como experiencia piloto en Navia e Castelao 69 unidades, é que para poder abrilos haberá que empregar a Tarxeta PassVigo e para depositar os residuos, é moi importante facelo en bolsas biodegradables.\nEstes contedores súmanse aos xa existentes na cidade, para a recollida diferenciada de papel e cartón (azul), envases de vidro (verde), envases de plástico, bricks e latas (amarelo), pilas fora de uso, aceite usado, e roupa, calzado e complementos.\n*Os colectores abrense con unha tarxteta PassVigo\n*Máis info en tlf 010 do Concello (http://hoxe.vigo.org), ou tlf: 986 485 682 de FCC. (www.fcc.gal), ou na plataforma da tarxeta PassVigo.\n*a solicitude da tarxeta realizarase polo cauce actual.\n*incidencias comunicalas ao tlf 010\nLimpeza e xestión de residuos\nInstrucións Xerais PassVigo


Primeira xornada da Segunda División júnior feminina - Lider Basket\nInicio » Júnior » Junior Feminino » 2ª División » Primeira xornada da Segunda División júnior feminina\nPrimeira xornada da Segunda División júnior feminina\nRibadeo caeu ante un rival máis rodado\nCB RÍA DE RIBADEO 53 – PONTUMIO 62\nO Ría de Ribadeo júnior feminino debuto con derrota ante un Pontumio que se mostrou moito máis rodado a estas alturas de tempada, tras disputar a fase de ascenso á Liga Galega, mentres que para as mariñás foi o seu primeiro encontro oficial.\nPese a iso Ribadeo tivo opcións de vitoria ata o final, chegando ao último cuarto tan só catro puntos abaixo. Ata entón a posta en escena marcara o encontro, 9-19 no primeiro cuarto con ata 4 triplos das visitantes nos primeiros dez minutos. A partir de aí Ribadeo, da man da cadete Irene, autora de 19 puntos, foi crecendo ata case obrar a remontada, que se fixo imposible ao chegar Ribadeo moi xusto fisicamente á recta final ante un rival con máis fondo de armario.\nO Porta XI exhibiu potencial no derbi\nENSINO 87 – CB SARRIA 47\nO Porta XI Ensino exhibiu o seu potencial na xornada inaugural ante o María Teresa Dental Sarria, nun partido no que todas as xogadoras locais anotaron con fluidez e especialmente as cadetes estiveron a un nivel moi alto.\nA maior profundidade de banquiño foi determinante, xa que o partido non se rompeu ata a segunda parte na que a carga de minutos foi clave.\nAo descanso chegouse con 34-23 no marcador, mentres que o parcial na segunda parte foi de 53-24. Unha diferenza fraguada na superioridade local e tamén no rebote e a intensidade defensiva coa que puxeron rumbo fixo ata a vitoria no primeiro derbi da tempada.


WhatsApp anunciou que se reduciron nun 70% as mensaxes virales – Noticias de Vigo WhatsApp anunciou que se reduciron nun 70% as mensaxes virales | Noticias Vigo\nWhatsApp anunciou que se reduciron nun 70% as mensaxes virales\nA redución da circulación deste tipo de contido produciuse nos últimos 20 días, tras a implementación da limitación nos reenvíos.\nWhatsApp informou que baixou a circulación de contidos virales nun 70% desde o 7 de abril que foi cando se limitou a unha a cantidade de veces que se poden reenviar as mensaxes virales ou “altamente reenviado”.\nDesde a implementación desta restrición, só é posible compartir unha vez estas mensaxes por WhatsApp. O obxectivo desta medida, segundo anunciou a compañía, é combater a desinformación algo que cobra especial relevancia nestes momentos de pandemia onde, como se sabe, identificáronse múltiples audios e outras mensaxes con información falsa ou enganosa en relación ao coronavirus.\nNon é a primeira vez que WhatsApp toma este tipo de decisións. A plataforma xa limitara a cinco a posibilidade de reenviar material por medio do seu servizo de mensaxería, co mesmo obxectivo mencionado anteriormente.\nA decisión de poñer un freo á forma de compartir contido en WhatsApp xurdiu en 2008 logo de que en India ocorresen unha serie de asasinatos e outros actos de violencia por mor da difusión de acusacións falsas por medio da plataforma. Así foi que se limitou a opción “ reenviar” a un máximo de cinco veces, unha limitación que está vixente desde xaneiro do ano pasado, en todo o mundo.\nO 7 de abril, como xa se mencionou, WhatsApp foi un paso máis aló e limitouse o reenvío de contido viral a só unha vez, para evitar que se siga propagando desinformación por esa vía.\nÁ súa vez, a compañía lanzou liñas de información automatizada (chatbots) sobre COVID-19 xunto á OMS e a autoridades de saúde de máis de 25 países, entre eles, os ministerios de Saúde de Arxentina, Brasil, Colombia e México.\nCabe lembrar que Facebook e Twitter tamén implementaron diferentes accións para evitar a difusión de contido falso. En ambos os casos trabállase con verificadores de noticias. Nesas plataformas é máis fácil monitorear os posteos porque son ´públicos. Mesmo teñen mecanismos para que os usuarios fagan reportes que logo eles verifican.\nNo caso de WhatsApp o contexto é diferente por tratarse dun servizo de mensaxería privado. As mensaxes que se intercambian por esa vía están cifrados e non son monitoreados. Por iso é polo que a implementación do límite de reenvío sexa unha das estratexias dispoñibles para combater a desinformación. As outras ferramentas teñen que ver con que o usuario estea atento e evite reenviar contido que non proveña de fontes fiables.


Delegadas da CIG claman en Vigo contra a precariedade laboral das mulleres - CIG: Confederación Intersindical Galega\n19 Xaneiro 2022 12:04\nArredor de medio cento de delegadas sindicais da CIG, convocadas pola Secretaría das Mulleres, mobilizouse hoxe diante da residencia de persoas maiores de Barreiro, en Vigo, para denunciar a precariedade laboral que padecen milleiros de traballadoras en Galiza. A protesta, que fai parte da campaña contra a precariedade e a explotación que se está a desenvolver no conxunto do país, celebrouse tras a asemblea de delegadas na que se analizou a discriminación laboral á que están sometidas as mulleres.\n“Non somos escravas, somos traballadoras”, Queremos traballar e non mendigar”, “Estou explotada, non vou quedar calada” e “Somos mulleres e estamos discriminadas” foron as principais consignas que se escoitaron durante a media hora que durou a concentración ás portas da residencia de maiores de Barreiro, que xestiona a empresa Domusvi, onde un grupo de delegadas da CIG, coa secretaria das Mulleres de Vigo, Rosa Chantada, á cabeza, despregaron unha faixa na que se podía ler “Loitando por un modelo socioeconómico novo, xusto e solidario”.\nChantada precisou que se escolleu este centro para poñer o foco sobre o sector dos coidados á dependencia, no que traballan unha ampla maioría de mulleres, pero quixo deixar claro que a protesta ben se podía celebrar en calquera outra empresa ou sector no que a presenza de traballadoras sexa maioritaria, "porque a discriminación laboral da muller atópase totalmente estendida".\nPreviamente celebraron unha asemblea no local do sindicato na cidade na que abordaron a situación de precariedade e explotación que teñen que aturar milleiros de traballadoras polo mero feito de seren mulleres e se repasaron as principais propostas que achega a CIG para combatela. En concreto, puxeron de manifesto que o traballo no fogar e de coidados de persoas dependentes foi ignorado pola economía capitalista e polos poderes públicos, e que coa súa mercantilización convertéronse en empregos de segunda, polo que se desenvolven en condicións de elevada precariedade laboral e nos que conviven desigualdades de xénero, clase, raza ou etnia.\nRadiografía do sector dos coidados\nEn consecuencia, cada vez son máis as empresas que prestan este tipo de servizos, operando a través de institucións públicas, que en lugar de ofreceren directamente estas prestacións privatízanas mediante subcontratas. “A temporalidade dos contratos e a súa curta duración, os baixos salarios que non se corresponden co grao de responsabilidade de traballo que desenvolven, a ausencia de acción formativa específica nas empresas para o desenvolvemento do posto, o incumprimento xeneralizado da Lei de Prevención de Riscos Laborais, as enfermidades profesionais non recoñecidas, o alto risco de acoso ao que se enfrontan as traballadoras, a realización de horas extras non remuneradas e a minusvalorización do traballo, configuran a radiografía do sector”.\nCon todo, incidiron en que a precariedade non é específica no sector dos coidados, senón que afecta a todos os traballos feminizados, que xeralmente se encadran no sector servizos: limpeza, hostalaría, telefonía, servizos sociosanitarios, comercio, lecer, actividades financeiras, industria téxtil, alimentación ou conserva. De feito, o 85% das mulleres galegas traballan no sector servizos, que é o que en maior medida sofre a precariedade laboral, o que incide directamente na situación das mulleres.\nA comezar por unha taxa de temporalidade no emprego do 27,5% (2,1 puntos máis que a masculina); e a seguir polo feito de que o 77,3% dos traballos a xornada parcial son realizados por mulleres, sendo a maior parte deles contratos de curta duración: o 36,1% dos contratos rexistrados en 2018 duraron menos dunha semana e o 48,6% menos dun mes, ao que hai que sumarlle un grao de rotación moi elevado (neste período contabilizáronse unha media de 4,2 contratos por cada muller).\nAdemais, onde máis medrou o emprego entre as mulleres nos últimos anos foi na rama de actividades de menores ingresos, levando a fenda salarial até o 21,5%. Isto deixa ver que a diferenza cos homes é moi importante, pero tamén o é a dispersión salarial entre as propias mulleres: o 37% das asalariadas tiveron ingresos inferiores ao SMI e o 20,5% (case 100.000 mulleres) non chegaron á metade deste. Como consecuencia, a fenda das pensións tamén se multiplicou, chegando ao 36,6%.\nEn definitiva, tal e como denunciaron, a pobreza en Galiza ten faciana de muller e a meirande parte das traballadoras son precarias. “Esta situación é de tal gravidade que require unha resposta do feminismo de clase; é preciso combater esta lacra social mediante a mobilización nos centros de traballo e na rúa”.


Outubro 2013 – Premio Nacional de Poesía Xosemaría Pérez Parallé\nMes: Outubro 2013\nMentres agardamos, Ata o corazón da mazá\nMentres agardamos con ansia a reunión do xurado da XXVI edición do Premio Nacional de Poesía Xosemaría Pérez Parallé (que terá lugar o domingo 10 de novembro pola mañá) tivemos ocasión onte de acompañar a Marisol Gándara Sánchez, gañadora da XXV edición, na presentación na Coruña do seu Ata o corazón da mazá.\nO acto contou coa participación de Miguel Anxo Fernán Vello, director de Espiral Maior e Eva Veiga. Como xa saberedes, o libro de Marisol está adicado a esta poeta, voz senlleira da nosa poesía actual. Esta é a segunda vez que Eva Veiga acompaña a Marisol na presentación do libro e, como da vez anterior, agasallou á sala cunha lectura fonda, sentida e incisiva do libro de Marisol.\nAquí tendes unha pequena crónica fotográfica do acto.\nPublicado o 18/10/2013 01/03/2016 Categorias Autores/as, Libros gañadores, PresentaciónsEtiquetas Agrupación Alexandre Bóveda, Ata o corazón da mazá, Eva Veiga, Gañadores, Marisol Gándara Sánchez, Miguel Anxo Fernán Vello


Museo Etnolóxico de Ribadavia, CGAC e Cidade da Cultura ofrecen descargas de catálogos das súas mostras | culturagalega\nCatálogo "Pensar coas mans" do Muso Cidade da Cultura\nIgualmente que o resto das manifestacións culturais, as exposicións, e as institucións que as organizan, están a buscar os diferentes xeitos de achegarse á ciudadanía neste escenario de distanciamento. Se xa son varias as opcións de percorrido virtual de salas tamén o están a ser a liberación na rede de catálogos destas mostras en formatos dixitais. Hoxe sinalamos tres destes casos máis recentes que xa están ao dispor do público. Nalgúns casos eran catálogos xa existentes pero tamén hay novidades editoriais. Ese é o caso do catálogo acabado de saír do prelo, da exposición In Landscape Mode, de Christian Villamide para o Centro Galego de Arte Contemporánea. Con 128 páxinas e presentado en galgo, castelán e inglés esta publicación é unha invitación a reflexionar, en tempos de crise, sobre a relación dos seres humanos coa natureza.\nAproveitando onte o gallo do Día Internacional do Libro, o Museo Etnolóxico de Ribadavia, liberou tamén en Internet a versión dixital do catálogo da súa importante mostra Colección Abrente. Arte galega no desafío cultural dos `70. A mostra, que amosa as conexións da arte contemporánea coa mobilización cultural desa década, sobre a que Cultura Galega.gal fixo unha reportaxe en profundidade (pódese consultar nas ligazóns desta nova). O volume amosa a importancia do fondo documental desta Agrupación Cultural ribadaviense, ademais da entrevista que a comisaria da exposición, Sabela Fraga, lle realizou a cinco integrantes da Agrupación entre outros contidos.\nO Gaiás difunde outra publicación\nA Cidade da Cultura de Galicia ven tamén de engadir ao seu Andel Virtual un novo catálogo ás opcións de descarga de balde nas que xa tiña o da recente exposición Galicia, un relato no mundo. Agora desde o Gaiás ofrecen a publicación do catálogo da mostra Pensar coas mans do Museo Centro Gaiás, na que a través de 250 pezas de cestería, cerámica e xoiería se amosou e reivindicou este elemento diferenciador e de prestixio da artesanía de Galicia fronte ao impersionalismo das copias de serie de produción industrial. A exclusiva publicación, cunha tioraxe en papel de 800 exemplares, ofrece 532 páxinas en galego e castelán e xa pode consultarse en liña.\nCdC: Catálogo de Pensar coas mans Museo Etnolóxico de Ribadavia : Catálogo Colección Abrente. Arte galega no desafía cultural dos 70' CGAC: Catálogo Christian Villamide. In Landscape Mode CG HEMEROTECA: Abrente: A arte que subiu o pano\nCG HEMEROTECA: Abrente: A arte que subiu o pano


Europarlamentares dan apoio ao persoal da fábrica de Chavín, no municipio de Viveiro.\nAlejandro Paleo con Millán Mon, Nicolás González e Ana Miranda. (Foto: Nós Diario)\nRedacción 21:22 do 11 de outubro de 2021\nUnha delegación dos traballadores da planta de Chavín (Viveiro) da multinacional Vestas, que ameaza co fechamento da fábrica e un ERE que afecta 115 operarios, reuniuse esta segunda feira en Bruxelas cos eurodeputados Millán Mon (PP) e Nicolás González (PSdeG) e coa portavoz do BNG en Europa, Ana Mirada.\nO encontro coincidiu coa chegada a Bruxelas do ex ciclista profesional Alejandro Paleo, que partiu en bicicleta o pasado domingo 3 de outubro da planta de Chavín rumbo á cidade danesa de Aarhus -onde Vestas ten a súa sede- para entregar aos directivos da multinacional unha carta en que o comité de empresa da fábrica de Viveiro solicita que non se feche a factoría.\nO eurodeputado popular Millán Mon difundiu na súa conta de Twitter fotos do encontro co cancelo #VestasNonSePecha.\n"Están a facer unha viaxe en bici de Viveiro a Aarhus por mor da intención de feche da fábrica de aeroxeradores da Mariña botando 115 traballadores", expresou.\nPola súa banda Ana Miranda urxiu á creación e aplicación dun plan de emprego e industrialización para A Mariña que evite que a comarca "se converta nun deserto industrial e demográfico".\nA nacionalista urxiu a Xunta a paralizar o ERE, "pois non existe ningunha razón que o xustifique", dixo, en tanto se trata dunha planta que fabrica aeroxeradores. “É paradoxal que queiran fechar a fábrica cando se fomenta a instalación de parques eólicos”, dixo Miranda.\nAliás, urxiu o Goberno estatal a derrogar a reforma laboral, xa que se esta non estivese en vigor "o ERE non podería ser levado adiante" coa simple decisión da empresa.\nO eurodeputado socialista Nicolás González lembrou que xa hai semanas que o seu grupo preguntou á Comisión Europea por este fechamento para saber as axudas recibidas pola empresa. "Non se entende fechar unha fábrica de renovábeis rendíbel en plena transición ecolóxica".\nviveiro bruxelas comisión europea vestas Ana-Miranda


A comarca de Valdeorras non dubidou en botarse as rúas das vilas e pobos para celebrar a noite de San Xoán facendo fogueiras, comendo sardiñas e botando fora o meigallo.\nEsta festa conta con gran tradición tanto na zona de Valdeorras como en toda Galicia -sobretodo na Coruña- lugares onde a espectación según vai chegando o serán e máxima, como na Praza de Viloira no Barco, na Praza de Jose Luis Núñez en Vilamartín o na da Veiga.\nNo Barco antes das 12 da noite prendeuse a fogueira, e a xente botou ao lume os papeis onde estaban escritos os desexos ou nalgún caso o que se queimou foron os apuntes de todo un curso para que non volvan, a tradición de saltar sobre as fogueira -sempre en número impar- foise apoderando dos asistentes para terminar unha festa que estivo acompañada de música.\nEn Vilamartín ás 9:00 da noite, na praza José Luís Núñez comezaban os preparativos para a preparación da sardiñada organizada pola Asociación de Coveiros de Vilamartín, Mulleres Rurais Cimadevila, Folión Os Viticultores e O Concello de Vilamartín.\nCincuenta quilos de sardiñas asadas as brasas na praza foron comidas por unhas cen personas que participaron na festa de San Xoan. A música «dos Parrandas», amenizou a noite.\nNa praza de San Roque da Rúa Vella máis de 200 persoas saborearon unha paella xigante, o motivo da xuntanza foi a recadación de fondos para as festas do San roque que se celebran nesta parroquia ruesa a mediados de agosto.\nRoblido tamén celebrou o seu patrón con unha verbena. Hoxe Misa Solemne e comida campestre polos arredores da igrexa.\nComercio se escribe en galego


Transformando os espazos educativos en lugares de encontro para partillar experiencias dialóxicas\nO alumnado do IES de Baio presneta a súa curta polo 25N co mestre Manolo Maseda\nEste pasado luns 25 de novembro, moitas escolas da comarca celebraron diferentes actos e dinámicas arredor da Violencia de Xénero. Así aconteceu no vivo IES Maximino Romero de Lema, un centro que trabala transversal e diariamente a problemática pero que non esquece facer accións concretas no día D.\nO venres foi a presentación do proxecto-disco “Ao Son Delas” a cargo do alumnado de Xestión Cultural e Artes Escénicas, un proxecto educativo arredor das mulleres músicas galegas como protagonistas, onde a lingua galega e a música son canle de “quilómetros de igualdade”. Grazas á colaboración de asociacións e organizacións da contorna, este disco poderá escoitarse nos buses escolares e comercios, contando ademais cunha vertente solidaria, pois a recadación do disco irá para unha acción solidaria de axuda ao tratamento médico dunha nena. Este proxecto xa gañou un premio educativo e seguirá a recoller máis entre a sociedade, como este sábado co éxito da foliada solidaria que se organizou no auditorio de Baio para seguir recadando fondos.\nGrupo O Son de Cabana cantou a Rozalen no IES de Baio\nEste mesmo 25N comeza no centro cunha intervención arredor da letra e música da “Porta Violeta” de Rozalen a cargo do alumnado de Artes Escénicas, Xestión Cultural e Igualdade de Xénero. De aí a invitación ao grupo de vinte mulleres “Ao son de Cabana” que coordina Silvia Losada e que viñan de gravar un vídeo arredor desta canción. Foi un emotivo acto interxeracional, unindo esforzos contra as violencias cara ás mulleres. Así, celebraron no recreo, co visionado do vídeo e estas vinte grandes mulleres cantando en directo á vez que o alumnado pintaba unha porta do centro en violeta, como símbolo desas portas das que fala a canción, portas violetas cara á liberdade de moitas das mulleres que loitaron e loitan cada día contra a violencia machista.\nAo longo da mañá houbo varios obradoiros de lecturas coeducativas na biblioteca a cargo da librería de mulleres “Lila de Lilith” para alumnado diverso da ESO. Tamén alumnado de 2º de bacharelato fixo unha exposición para todo o alumnado arredor da figura de Margarita Salas, a grande científica que finou a semana pasada.\nPara rematar o 25N o alumnado da materia Imaxen e Son presentou ao resto do alumnado a curtametraxe que realizaron titulada “Bágoas de Resío”, que pon o foco na violencia de xénero entre adolescentes e que será presentada a un certame de curtas. Despois de ver o traballo final, o alumnado expuxo o proceso de elaboración, desde o guión, partes máis técnicas, storyboard,... e responderon ás preguntas dos compañeiros.\nAs conmemoracións no rematan o luns no centro. O martes 26 a meirande o alumnado será público no auditorio de Baio da obra de teatro “Chola, A It Girl”, espectáculo teatral a cargo de ArtesaCía e que ten como protagonista a unha muller que traballa nun taller mecánico, unha mecánica.\nPodes ver este artigo na próxima dirección /articulo/zas/transformando-espazos-educativos-lugares-encontro-partillar-experiencias-dialoxicas/20191126143519115409.html


Brión pon en marcha actividades de verán para maiores | Concello de Brión ::: A Coruña\nBrión pon en marcha actividades de verán para maiores\nUnha vintena de veciñas e veciños maiores de 60 anos participan nas actividades gratuítas de reencontro do Concello de Brión.\nUn total de 21 veciñas e veciños de Brión, todos maiores de sesenta anos, participarán os xoves de xullo nas actividades de reencontro organizadas polo Concello de Brión. O alcalde brionés, Pablo Lago Sanmartín, e a concelleira de Servizos Sociais, Rosa Romero, foron os encargados de darlles a benvida no centro social polivalente.\n“A nosa intención é que estas xornadas sirvan para que os nosos maiores se volvan encontrar entre eles e cos monitores despois dun ano coas actividades paralizadas pola Covid-19”, explica Rosa Romero, “e que isto serva tamén para ver a posibilidade de reiniciar os obradoiros de memoria, artesanía, ximnasia.... o vindeiro mes de outubro”.\nObradoiros e visitas\nOs maiores brioneses participarán en catro xornadas de verán, que terán lugar todos os xoves, en horario de 10:00 a 12:00 horas. As actividades levaranse a cabo coa adopción de todas as medidas sanitarias, entre elas a división dos participantes en pequenos grupos de seis ou sete persoas.\nPara este xoves, 8 de xullo, está previsto a realización dun obradoiro de artesanía. Se o tempo o permite, o xoves 15 farán unha andaina pola contorna de Pedrouzos, guiados polo técnico de Deportes, José M. Trigo. Para o xoves 22 de xullo queda un obradoiro de elaboración de tortas e, como peche final da iniciativa, o xoves 29 haberá unha visita ao Pazo do Faramello.


Belen Toimil, récord galego absoluto de lanzamento de peso en pista cuberta, con 17.21 m - As Nosas\nBelen Toimil, récord galego absoluto de lanzamento de peso en pista cuberta, con 17.21 m\nSaleta Fernández chegaba ata 1.80 m | Excelentes resultados na Copa Diputación de Lugo onde sobresae Xela Martínez | En xavelina, bos rexistros de Ivanna, Paula e Laura\nO Campionato de Galicia de clubs de combinadas, do que o Celta Atletismo proclamouse gañador, celebrouse nunha pista aberta\nUn dato que merece a realmente atención son os 17.21 metros lanzados por Belén Toimil. A galega fíxoo durante o concurso de peso en Valencia durante a disputa do Campionato de España de Clubs. O que representa un novo récord galego absoluto en pista corresta que volve a colocar a mundialista natural de Mugardos novamente na elite, logo de ter superada a súa lesión.\nOutra das gratas sorpresas foi a presenza de Saleta Fernández. Chegaba ata os 1.80 m. nun concurso de altura na que practicamente non se plantexaba tomar parte por problemas físico. Pero, que poden facer replantexar o calendario da monfortina.\nExcelentes resultados na Copa Diputación de Lugo\nOutros dos puntos fortes onde se acadaron bos rexistros foron as xornada da Copa Deputación de Lugo. A cita contou cun gran número de participantes. Nas mesmas o máis sobresaínte foi os 9:35.3 nos 3.000 metros da Sub 16 Xela Martínez, quen logra mínima para tomar parte nos Campionatos de España absolutos. O concurso de xavelina tamén deixaría bos rexistros cos 43.27 m. de Ivanna Carolina Román, os 40.05 m. de Paula Piñón e os 33.64 de Laura Rico.\nTariku Novales, Campión de España de Media Maratón\nO galego Tariku Novales prolámase campión de España de Media Maratón disputado en Sagunto. Estableceu un rexistro de 1h 02:33 que representa a consecución das míninas para tomar parte no Campionato do Mundio de Medio Maratón, Campionato de Europa de París e da Copa de Europa dos 10.000 m.\nOs atletas do ADAS Proinor colleitaron catro medallas. O atleta José Manuel Fernández é o novo campión de España na categoría máster 50 logo de realizar un rexistro de 1h 11:22, o que representa un novo récord galego. Ricardo Vázquez en Máster 45 lograba de igual modo a medalla de bronce cun crono de 1h 12.44. Por equipos os de Valdeorras e por vez primeira na súa historia, proclamaronse Campións de España por clubs na categoría máster 45 e +.\nEtiquetas atletismoBelén Toimillanzamento de pesolanzamento xavelinamedia maratón


El PP denuncia que el bigoberno apuesta por privatizar la nueva unidad de atención temprana que concede la Xunta - Grupo Municipal Partido Popular de Lugo\nEl PP denuncia que el bigoberno apuesta por privatizar la nueva unidad de atención temprana que concede la Xunta\nBy PP25 mayo, 2021Servicios sociales\nLa concejal del Grupo Municipal del PP Cristina Abades mostró su sorpresa por esta nueva externalización de servicios en el Ayuntamiento de Lugo, sobre todo porque el gobierno local únicamente valoró desde lo primero momento a opción de prestar este servicio a través de una empresa privada\nA concelleira do Grupo Municipal do Partido Popular no Concello de Lugo, Cristina Abades, lamenta a decisión do goberno local de Lugo de “privatizar” a nova unidade de atención temperá que comezará a funcionar no municipio.\nA popular denuncia que nin sequera se preocuparon en valorar a posibilidade de prestar este servizo a través de persoal propio do Concello e xa dende o primeiro intre contemplaron a vía de “externalizar” este servizo, polo que “se privatizará un novo servizo do Concello”.\nCristina Abadesa afirma que despois do realizado nos últimos 22 anos polos diferentes gobernos socialistas á fronte do Concello de Lugo “non nos sorprende” esta privatización, xa que están a realizar un “desmantelamento sistemático” dos servizos públicos municipais. “O que nos sorprende fondamente é a postura do BNG, que dende a oposición defendía a municipalización dos servizos externalizados pero que agora consente co seu voto a privatizan constante de servizos”, lamenta.\nA concelleira popular explica que consideramos importante reforzar á atención ás persoas, sobre todo, a atención temperá á infancia, sendo o ámbito municipal o máis idóneo para a prestación deste tipo de apoio aos menores.\nNeste senso, dende a Xunta de Galicia ofrécese aos concellos, dende hai varios anos, recursos económicos destinados á creación destas unidades (117 municipios beneficiáronse deste servizo no 2020).\nAnte esta situación, o Grupo Municipal Popular solicitou no pleno de febreiro de 2020 que o goberno municipal solicitara unha axuda á Xunta para a creación dunha unidade de atención temperá. A tenor dos feitos, tomaron nota no bigoberno desta petición, xa que neste ano solicitaron este recurso tan necesario para dar cobertura aos nenos e nenas con necesidades especiais de 0 a 6 anos.\nEn abril a Xunta concedeu ao Concello de Lugo unha axuda para a implantación dunha unidade de atención temperá, pero “o que nos sorprende” é que o bigoberno aposte por privatizar esta unidade.


Unicef pide a cifra récord de 2.700 millones de euros para a crise en 2015.\nO Fondo das Nacións Unidas para a Infancia (Unicef) lanzou este xoves un chamamento para recaudar 2.700 millóns de euros (3.100 millóns de dólares) para axudar a 62 millóns de nenos en risco debido ao incremento do número de crises humanitarias no mundo. É a cifra máis alta xamais solicitada por este organismo no seu balance anual para a acción humanitaria, debido sobre todo á cronificación do conflito en Siria e nos países veciños, así como a importante necesidade de axuda en África occidental pola epidemia de ébola.\nMáis un de cada dez rapaces no mundo, 230 millóns, viven actualmente en países e zonas afectadas por guerras. A situación da infancia neste país é dramática: a metade dos nenos non pode acudir a clase, un terzo das escolas foron destruídas e polo menos 160 menores morreron no último ano en ataques dirixidos contra colexios e centros educativos.\nA outra gran urxencia no foco de Unicef é a crise do ébola, especialmente nos tres países máis afectados: Sierra Leona, Guinea Conakry e Liberia. Alí, polo menos 10.000 nenos perderon un ou ambos pais pola enfermidade, e outros 6.000 perderon á persoa que coidaba deles antes da epidemia. ?Por agora, enfocámonos naqueles nenos que non teñen ningún dos pais ou a persoa que os coidaba e estamos intentando atopar algún familiar que poida facerse cargo de eles?.\nComentarios (0) - Categoría Xeral - Publicado o 31-01-2015 12:47\nO MAR RESPLANDECE EN HONG KONG POR UN ORGANISMO BIOLUMINISCENTE.\nA floración corresponde á especie Noctiluca scintillans, un dinoflaxelado marino de ton azul ou verde que exhibe a súa bioluminiscencia cando se ve perturbado, por exemplo, polo paso de embarcacións ou ao romper as olas na costa.\nA luminiscencia é provocada pola contaminación que pode ser devastadora para a presa e a fauna e a flora salvaxe. Noctulica non produce neurotoxinas como si ocorre con outros organismos similares. Pero o seu papel como presas e depredadores eventualmente pode aumentar a acumulación de toxinas na cadea alimentaria.\nComentarios (0) - Categoría Xeral - Publicado o 31-01-2015 12:45\nReferente cultural e emblema para a cidade. Así define o grupo municipal do BNG ao escultor Arturo Baltar para o que solicita que o Concello de Ourense inicie un expediente de honra.\nReclama o grupo nacionalista o apoio de todos os grupos presentes no pleno do Concello de Ourense para que se bote a andar o expediente de honra ao escultor Arturo Baltar por toda a súa traxectoria artística mais, de maneira especial, polo coñecido como ?Belén de Baltar? no que o escultor reproduciu os principais elementos da arquitectura, a paisaxe e as tradicións galegas. O Belén, con máis de 500 figuras, foi cedido ao concello e está emprazado na Capela de San Cosme e San Damián.\n?Arturo Baltar, un home comprometido coa cultura e con Ourense, contribúe a través da súa obra a enriquecer o patrimonio cultural da nosa cidade?, sinalan e destacan o valor antropolóxico e etnográfico da súa obra, de maneira especial, do Belén. Consideran que o conxunto escultórico de Baltar supón un ?atractivo turístico de recoñecemento internacional? que reflicte a vida da provincia. Consideran tamén que o recoñecemento responde, dalgunha maneira, á xenerosidade de Baltar que cedeu o conxunto sen contraprestación algunha.\nComentarios (0) - Categoría Actividade En Ourense - Publicado o 31-01-2015 12:43\nProban con éxito células nai de doantes para reparar corazóns infartados\nEn tres anos os hospitais poderán ter nos seus estantes viais con células nai, listos para reparar o corazón dunha persoa que acaba de sufrir un infarto. Esta é a previsión máis optimista de Genetrix, a empresa española que desenvolveu a primeira terapia celular fabricada a partir de células cardíacas de doador. O tratamento xa empezou a probarse en pacientes nun ensaio clínico que lidera o equipo de Francisco Fernández Avilés do Hospital Gregorio Marañón de Madrid e no que participan tamén outros centros sanitarios españois e europeos.\nNon é a primeira vez que se utiliza o poder rexenerativo das células nai para intentar restaurar os danos dun infarto, pero si a primeira na que se utilizan células extraidas de corazóns pertencentes a doadores sans. Noutras investigacións recorreuse ás células do mesmo enfermo para evitar un posible rexeitamento do organismo.\nComo un medicamento máis.\nO equipo de Genetrix identificou un tipo de células nai do corazón que teñen capacidade para curar o tecido danado e que non produce rexeitamento inmunolóxico. Deste xeito, a terapia pódese preparar con antelación e producir a grande escala, coma se fose un medicamento máis. «O proceso abaratarase e o tratamento está preparado para usar sen esperar o tempo necesario para illar e preparar as súas células», explicou Cristina Garmendía, presidenta de Genetrix.\nOs resultados en animais de experimentación foron tan bos - viuse que mellora a capacidade de bombeo tras o infarto- que se animaron a abrir un ensaio clínico con pacientes reais. Ata o momento tratáronse sete persoas. Os primeiros resultados indican que a terapia é segura e non xera ningún rexeitamento. Comprobouse como as células, unha vez inxectadas, son atraídas polo corazón á zona danada e despois desbótanse. Agora o seguinte paso é demostrar a súa eficacia en 55 pacientes.\nUnha terapia preventiva.\nO infarto mata o tecido cardíaco e conduce a un esgotamento da bomba cardíaca. Ao corazón cada vez cústalle máis bombear o sangue e prodúcese unha insuficiencia cardíaca, unha enfermidade que mata máis no mundo que moitos cancros, recordou Fernández Avilés. O tratamento con células nai sería unha terapia preventiva para evitar a insuficiencia cardíaca. «Queremos comprobar se é capaz de limitar o dano sufrido tras o infarto e xerar novo tecido», detallou o cardiólogo Fernández Avilés.\nA administración das células realízase dunha forma moi sinxela cun cateterismo que permite depositalas directamente na zona danada. No ensaio clínico os pacientes seleccionados son persoas que sufriron un infarto importante e o tratamento faise sete días despois, cando o paciente xa está estable. Neses momentos o tecido cardíaco xa empezou a morrer, pero o corazón aínda conserva intacta a súa estrutura. «A experiencia dinos que os enfermos crónicos que sufriron un infarto hai tempo non poderán beneficiarse do tratamento. A ventá de tempo para que sexa útil está entre o quinto e o décimo día despois do infarto», aclarou o xefe de servizo de Cardioloxía do Gregorio Marañón.\nAs células de doadores obtéñense de tecido cardíaco desbotado de intervencións cirúrxicas, como ciruxías valvulares, e expándense en laboratorio ata alcanzar a dose necesaria de 35 millóns de células por paciente. Cada dose é bioequivalente, é dicir cada vial contén a mesma calidade e número de células nai.\n«Non» será «un medicamento caro»\nTras este ensaio clínico hai numerosos anos de investigación. Se todo vai ben e se cumpren as datas previstas, as farmacias hospitalarias poderían contar con este tratamento revolucionario en tres anos. «En 2018 debería estar listo para ser utilizado», avanzou Cristina Garmendia quen confía en que non será un medicamento caro».\nComentarios (0) - Categoría Xeral - Publicado o 31-01-2015 12:40\nGalicia perde 1.287 investigadores en catro anos\nA estadística confirmou os peores augurios dos investigadores, unha realidade que palpan día a día nos seus laboratorios coa reducción continua dos presupostos para os seus proxectos e co recorte no número de investigadores. A inversión en I+D+i prosegue co seu desplome en España. Así o constatan as cifras do Instituto Nacional de Estatística correspondentes ao ano 2013, presentadas onte con catro meses de retraso e que revelan que se no conxunto nacional a situación é mala, en Galicia é todavía moito peor. O gasto en inversión e desenvolvemento reduciuse en España un 2,8 %, para pasar de 13.391 millóns no 2012 a 13.012 millóns no ano seguinte, descenso que na comunidade galega alcanzou un 3,9 %.\nPero onde peor parada sae Galicia é na comparación histórica, que reflexa a continua debacle no descenso dos presupostos de I+D+i con respecto ao 2008, o ano no que se iniciou a crise y no que se alcanzou o máximo de gasto. Dende entón, o tesoirazo á ciencia e á innovación situouse en 116 millóns de euros, un 19,8 %, case o doble da reducción rexistrada a nivel nacional para o mesmo período, dun 11 %.\nComentarios (0) - Categoría Xeral - Publicado o 26-01-2015 00:52\nUn equipo escocés logra por primeira vez ralentizar a velocidade da luz\nNo espazo, a luz viaxa a 299.792.458 metros por segundo. Non hai marxe de erro, pero dentro desta inmutabilidade é posible ralentizala. É o fito que conseguiu un equipo de varias universidades escocesas, que lograron nun experimento no laboratorio que os fotóns viaxen a unha velocidade inferior á da luz. Ata agora sabíase que podían ser un pouco máis lentos cando atravesan materiais máis densos como a agua ou o cristal, pero nunca no espazo exterior, que é, xustamente, o que se fixo agora.\nO segredo é unha máscara que cambia a forma das partículas de luz e as frea lixeiramente. Nunha carreira entre dous fotóns, chegou máis tarde aquel ao que se lle aplicou a técnica, aínda que a unha distancia prácticamente insignificante. Sobre unha distancia dun metro, o equipo registrou unha diminución de ata vinte lonxitudes de onda, un valor moi alexado da marxe de erro do dispositivo.\n«A máscara crea un patrón no raio de luz e demostramos que isto é o que o fai máis lento», explica Milles Padgett, da Universidade de Glasgow e un dos participantes nun estudo que publica a revista científica Science Express.\nComentarios (0) - Categoría Xeral - Publicado o 26-01-2015 00:42\nLuces e sombras do xuízo do Códice\nO xuízo polo roubo do Códice Calixtino está a permitir desvelar algunhas das incógnitas do caso, como o móbil do presunto ladrón ou a súa relación co exdeán. Con todo, outros puntos escuros como cando se decatou a catedral que lle subtraían diñeiro a mancheas seguen aínda sen aclararse pese ao empeño que lle está a poñer o tribunal da sección compostelá da Audiencia Provincial.\nPor que roubou Castiñeiras o Códice Calixtino? Aínda que antes confesou o roubo, Manuel Fernández Castiñeiras retractouse no xuízo, polo que agora é presunto ladrón. El mesmo explicou á policía en xullo do 2012 e ao xuíz que lle interrogou que quería vingarse do exdeán. Esta versión coincide plenamente coa que deu José María Díaz. O cóengo declarou que o exelectricista pasou de ser «servicial» e «amable» con el a «bastante agresivo» cando, no 2006, el accedeu ao cargo e comezou a presidir o cabildo. O acusado creu que o clérigo lle axudaría na súa reclamación laboral, xa que quería deixar de ser autónomo e entrar en persoal. Con todo, despedíronlle. El sentiuse «humillado» e quixo vingarse levándose o prezado libro. «Eu sempre dicía que o maior desgusto que me podía suceder a min na vida era que lle pasase algo ao Códice, seguro que mo ouviu a min mesmo ou a alguén», afirmou o relixioso na vista.\nEran amigos o presunto ladrón e o exdeán? Durante máis de vinte anos, Fernández Castiñeiras e José María Díaz foron moi bos amigos. Ambos así o manifestaron. Moi gráficamente, o presunto ladrón do Códice dixo que se non podía dicir que fosen «como pai e fillo, si como tío e sobriño». Ambos se coñeceron nos anos 80, cando o exdeán, como arquiveiro da catedral, requiriu os seus servizos para dotar de luz eléctrica ao arquivo. A súa relación transcendeu ao templo e o exelectricista acudía tamén á casa do clérigo para realizar alí algúns traballos de mantemento. Tamén o exdeán estivo en casa do acusado en varias ocasións tras sufrir este un ictus que lle tivo convalecente.\nCando soubo a catedral que lle roubaban diñeiro? Por moito que o tentou o tribunal, esta é unha cuestión que non aclararon os cóengos que declararon até o momento como testemuñas. Manuel Iglesias, que foi administrador da catedral de Santiago entre o 2002 e o 2011, asegurou que el comezou a notar no 2003 que había desfasamentos entre o contabilizado e o que finalmente se ingresaba no banco. Dixo que ese foi o motivo polo que fixeron arqueos de caixa e polo que instalou unha cámara de seguridade no seu despacho, onde estaban as dúas caixas fortes nas que se gardaba o diñeiro. O maxistrado presidente, Anxo Pantín, preguntoulle sorprendido como deixou pasar sete anos e non tomou cartas no asunto. Non obtivo resposta. A realidade é que só actuaron cando, tras a detención de Castiñeiras, acháronse nos seus pisos 1,7 millóns de euros.\nQuixo o ladrón devolver o Códice? O medievalista do arquivo declarou que ao día seguinte de coñecerse o roubo do Códice viu a Castiñeiras entrar na catedral cunha mochila que non afacía usar. Só un minuto e medio despois saíu e foise. O técnico pensou que quizais foi a devolver o libro e que ao ver tanta policía deuse media volta.\nComentarios (0) - Categoría Xeral - Publicado o 26-01-2015 00:34\nQue películas pasarán á historia?\nAgora que se achegan as cerimonias dos Oscar e os Goya, un estudo mostra como este tipo de premios non sempre recoñecen ás películas máis importantes. Tampouco o saber dos mellores críticos, as enquisas aos amantes da séptima arte ou os ingreses en taquilla son a mellor forma de determinar a relevancia dun filme. Unha investigación concluíu que a rede de referencias entre as propias películas en forma de citacións, as homenaxes ou as parodias é o método máis obxectivo e científico para saber que películas serán lembradas.\nUn equipo de matemáticos e biólogos expertos en sistemas complexos cre ter atopado a fórmula para saber que películas deberíamos salvar se o mundo se acabase e as claves están nos propios filmes. Usando algoritmos coma o PageRank, orixinalmente usado por Google, estos investigadores demostraron que a relación entre os distintos títulos en forma de referencias entre uns e outros supera a calquera outra forma de medir a importancia dunha película.\nAsí pois esta investigación conclúe salvando algunhas películas como O mago de Oz, A guerra das galaxias, Psicose, Casablanca e Cidadán Kane.\nComentarios (0) - Categoría Xeral - Publicado o 26-01-2015 00:26\nComeza o Entroido de Xinzo o sábado día 24 co Petardazo, que ás doce da noite do sábado ao domingo marca o comezo da festa cun único petardo e o tradicional «viva o entroido».\nUn dos mellores Entroidos de España e Portugal, e incluso de Europa, polo que o Entroido de Xinzo de Limia é acredor ao título de ?Festa de Interese Turístico Nacional?. Esta distinción débese, por unha banda, á figura da ?Pantalla?, personaxe central de este entroido que posúe unha gran vistosidade na súa indumentaria e movementos, batendo as características vexigas e alegrando a festa ao son de campaíñas e axóuxeres.\nPor outra banda, tal distinción débese tamén á amplitude do seu ciclo festivo, de cinco fins de semana de duración (Sábado do Petardazo, Domingo Fareleiro, Sábado do desfile e colgamento do Meco, Domingo Oleiro, Sábado de Mulleres, Domingo Corredoiro, Venres, Sábado, Domingo, Luns e Martes de Entroido, Enterro da Sardiña e Domingo de Piñata) e tamén á masiva participación popular na festa. Neste entroido é moi difícil atopar a alguén que, sendo veciño do concello, ande sen disfrazar. Dá igual a idade, sexo ou condición: individualmente ou en grupo, todo o mundo se disfraza.\nComentarios (0) - Categoría Xeral - Publicado o 26-01-2015 00:21\nA IGUALDADE GAÑA AO MACHISMO EN ARXENTINA\nAerolíneas Argentinas conta con máis de 570.000 seguidores en Facebook, onde colga fotos e responde ás dúbidas dos seus clientes. Aínda que estas dúbidas sexan un tanto extravagantes, como é o caso dun usuario que lamentaba ?o baixo nivel de azafatas que ten a empresa. Antigamente eran altas, esbeltas, impoñían respecto. Agora todalas mozas son baixas e gordiñas, e deixa moito que desexar o aspecto do voo?.\nAínda que o usuario acabou borrando a súa mensaxe, fixoo despois de que se compartira por Twitter. ?A viralización foi inmediata, dada a gran cantidade de comentarios recibidos e compartidos?, explica a Verne o equipo de redes sociais da compañía, que confirma que a mensaxe se publicou o 21 de xaneiro sobre as tres da tarde (hora arxentina). A respuesta gustou tanto aos tuiteiros como aos empregados da empresa.\nComentarios (0) - Categoría Xeral - Publicado o 25-01-2015 21:03


Como pintar e colorear os nosos debuxos con Adobe Photoshop Parte 2 | Creatividades en liña\nAntonio L. Carter | | xeral, Photoshop, Titorías, Varios\nAgora imos comezar a traballar directamente no debuxo, máis concretamente, antes de comezar o liña de arte ao que lle enviaremos o debuxo, comezaremos limpando o lenzo onde se atopa o debuxo. Comecemos con Como tintar e colorear os nosos debuxos con Adobe Photoshop (2a parte).\nNunha publicación anterior desta titorialen Como tintar e colorear os nosos debuxos con Adobe Photoshop (1a parte), vimos como debiamos escanear o debuxo a lapis e en que ficheiro debiamos convertelo. Agora comezaremos a preparalo para tinta e cor.\n1 Creación dun novo documento\n2 Limpeza do debuxo\n3 Selección de exportación\n4 Comezamos a entintar\nCreación dun novo documento\nCreamos un novo documento, e farémolo coma se imos imprimir a imaxe unha vez desenvolvida, e para iso abriremos un novo documento (Ctrl + N) e no cadro de selección que sae, elixiremos papel internacional, A5, e iremos á caixa do modo de cor e escolleremos Escala de grises. Unha vez feito isto, abriremos o novo documento.\nLimpeza do debuxo\nAntes de importar o debuxo ao traballo, imos separalo do fondo onde se atopa, que será un papel manchado do que estivo debuxando. Para iso, no debuxo que propoño como exemplo, empregarei a ferramenta de selección Bucle Magnética, e vou esbozar a figura pola súa liña exterior, guiando a gravata tan finamente como podemos. En breve, farei unha monografía na que só falarei das ferramentas de selección de Adobe Photoshop. Unha vez esbozado todo o debuxo coa ferramenta de selección, asegurarémonos de deixar os buracos libres tamén seleccionados, é dicir, crearemos unha silueta definida da figura.\nUnha vez silueteados dirixímonos á ruta Selección- Refinar o bordo. Abrirase un cadro de diálogo, desde onde melloraremos un pouco (tampouco imos pasar moito tempo neste paso, é só para non perder moita información sobre o bordo do debuxo) a selección que somos dentro. Dentro dese cadro de diálogo, escolleremos o tipo de vista chamada Acerca de Black, onde veremos perfectamente que parte da liña estamos perdendo. Active a caixa de verificación Radio intelixente e aplico os valores Axustar o bordo, procurando ao máximo que a liña fóra do debuxo manteña a súa forma e non perda moita información. Para iso debemos usar os valores Corte, contraste e cambio de bordoEn consecuencia, regulándoos de xeito que a liña exterior sexa sempre nítida e sen desenfocar. Unha vez que esbozamos satisfactoriamente o noso debuxo, prememos o atallo de teclado Ctrl + J, creando así unha nova capa coa selección xa recortada. Fai clic en Na miniatura da capa onde a figura xa está cortada, para seleccionala e facemos clic para copiar.\nUnha vez copiado o contido da capa, dirixímonos ao novo documento que tiñamos aberto e pegámolo. O novo documento lémbrolle que debe ser un A5 de papel internacional con resolución de 300 dpi, cun fondo branco. Unha vez que teñamos a capa exportada, aparecerá en formato Obxecto intelixente, Rasterizamos a capa (premendo co botón dereito sobre a capa e dándolle á opción rasterizar) e imos a atracala co fondo branco. Creamos un grupo que poñeremos o nome de debuxo a lapis e duplicarémolo. Chamaremos ao novo grupo Tinta, e creamos unha nova capa que chamaremos como tinta 1 por riba da capa de copia Debuxo a lapis, que cambiaremos o nome como Ink 2. Desactivamos a pantalla do grupo que contén o Debuxo a lapis, premendo no ollo que ten o grupo de capas xunto á súa miniatura na paleta de capas e escollemos o grupo Tinta e a capa tinta 1 para comezar a rastrexar nel a tinta.\nComezamos a entintar\nQuedamos na capa tinta 1 Como dixemos, e a partir de aquí comezaremos a xerar a tinta do debuxo. O primeiro en dicirche que o imos a facer usando a ferramenta Pena en combinación coa ferramenta Cepillo, un xeito moi sinxelo e práctico de traballar as tintas. Para comezar, regularemos o tamaño do Cepillo, para iso escolleremos a ferramenta Cepillo e faremos clic dereito sobre a imaxe para acceder ao panel para escoller a forma e o tamaño da ferramenta. Unha vez nese panel, escollemos un pincel que teña bordos duros e sen desenfocar e colocámolo en 5 px de tamaño.\nUnha vez escollido o tamaño do pincel, imos á ferramenta Pena, e comezaremos a trazar unha das liñas do debuxo.\nCando tes unha liña xa trazada, facemos clic co botón dereito e farémolo Camiño do trazo, e a partir de aí damos o pincel, deixando premida a opción Simula a presión.\nAsí, pouco a pouco imos entintando as liñas do debuxo na capa tinta 1, aos poucos ata ter toda a figura.\nNo seguinte tutorial remataremos tinta o debuxo, e o seguinte comezaremos cor. Non o perdas.\nCamiño completo ao artigo: Creativos en liña » Ferramentas de deseño » Photoshop » Como tintar e colorear os nosos debuxos con Adobe Photoshop (2a parte)\nAtallos de teclado de Windows 8 dixo\n? a todos, non é bo para min facer unha visita a isto\nsitio, contén información útil.\nResponde aos atallos de teclado de Windows 8


inconsiderado (feminino: inconsiderada) adxectivo1 [Persoa] que actúa irreflexivamente. A mocidade, a miúdo inconsiderada e irresponsable, comete loucuras sen pensar nas consecuencias.2 Que manifesta falta de reflexión. Unha resposta inconsiderada. SINÓNIMO irreflexivo3 [Persoa] que carece de consideración ou respecto. Tivo que soportar os insultos dun público inconsiderado. SINÓNIMO desconsiderado ANTÓNIMO considerado4 Que manifesta falta de consideración ou respecto. Recibiron un trato descortés e inconsiderado. SINÓNIMO desconsiderado


| Xoves, 14 de Febreiro de 2019, 19:34\nARCHIVADO EN | Pablo Casado Vigo PP de Vigo\nCentos de persoas concentráronse fronte a entrada do acto do PP esta tarde na sede do Celta de Vigo no centro. Proferiron insultos ("Puta Madrid, Puta España!") e apupos. Os populares os cualifican de "uns poucos radicais" que non representan a unha cidade "aberta e respectuosa".\nUn momento da protesta na foto do Desmarque\nSegundo varios vídeos difundidos nas redes sociais, a tensión foi importante, sobre todo cando entraron Alberto Nuñez Feijóo, Alfonso Rueda e Pablo Casado. Por agora, todo parece que quedou en agresións verbais e non hai noticias de detencións.\n‼ Pitos e apupos para Pablo Casado e Feijóo na chegada á Sede para o acto do Partido Popular pic.twitter.com/wJjiA5TEph\n— ElDesmarque Celta (@desmarquecelta) 14 de febreiro de 2019\nO acto ten lugar en "A Sede" do Real Club Celta de Vigo. Segundo a web deportiva El Desmarque, centos dos que protestataban eran seguidores do club de fútbol\n📽 A tensión aumenta nos arredores da Sede pic.twitter.com/M2hj1VrHOl\nO PRESIDENTE DO CELTA, MOI PRÓXIMO AO PP\nHai que lembrar que Carlos Mouriño, presidente do Celta, protagoniza unha dura polémica política na cidade.\nO empresario criticou en numerosas ocasións contra o alcalde Abel Caballero (PSOE) ao fío da polémica de Balaídos e a nova cidade deportiva fóra da cidade, infraestrutura que conta co apoio de la Xunta e do PP e que recibiu críticas do resto de forzas políticas olívicas. A cesión dun espazo do Celta para un acto partidario parece que pode ser un dos motivos de protesta.\nO acto de Vigo é o máis importante de axenda de Casado hoxe en Galicia. O líder conservador tamén estivo en Ourense e noutras localidades galegas. Aínda que a súa presenza serve para lanzar a candidatos como a viguesa Elena Muñoz, a política estatal ha marcado a xornada, con continuas chamadas a que se concrete o anunciado adianto electoral.\nUns poucos radicais recibiron en Vigo a @FeijooGalicia e a @pablocasado_ con berros de "puta Madrid, puta España". Esta cidade, aberta e respectuosa, é moito máis que a intolerancia e a cerrazón duns cuantos. #VigoEsMas\n— PP de Galicia (@ppdegalicia) 14 de febreiro de 2019